বাংলা টেলিভিশনের সবচেয়ে জনপ্রিয় নায়িকাদের অন্যতম তৃণা সাহা বা ‘খোকাবাবু’ ধারাবাহিকের ‘তরী’। প্রথম থেকেই চরিত্রটি দর্শকদের খুব পছন্দের হয়ে উঠেছে মূলত দু’টি কারণে— প্রথমত, ধারাবাহিকের গল্পটি প্রথম থেকেই বেশ আকর্ষণীয় ছিল। দ্বিতীয়ত, ধারাবাহিকে তরী ও খোকাবাবুর দুর্দান্ত কেমিস্ট্রিও অবশ্য দর্শকদের খুব পছন্দের। 
তবে চিত্রনাট্য যত যাই সাহায্য করুক না কেন, অভিনয়টাও যদি জোরদার না হয়, তবে দর্শক টানতে পারবে না তৃণা সাহা তরীর চরিত্রকে তাঁর অভিনয়গুণে এতটাই জনপ্রিয় করে তুলেছেন যে অনেকেই তাঁর আসল নামটা ভুলতে বসেছেন। শ্যুটিংয়ের বাইরে মাঝেমধ্যেই সেলফি তুলতে ভালবাসেন, নানা ধরনের লুকের এক্সপেরিমেন্টও করেন। 

তাঁর অতি সাম্প্সতিক ফোটোশ্যুটটি মা দুর্গাকে নিয়ে। তরী সাজলেন দশভুজা রূপে। পোশাক দীপ সিংহের। কনসেপ্ট ও মেকআপ শুভম চক্রবর্তীর ও ছবি তুলেছেন অমিত চক্রবর্তী। এই ছবিটি সম্প্রতি সোশ্যাল মিডিয়ায় নিজের ওয়ালে শেয়ার করেছেন তৃণা। এখনও পর্যন্ত দশভুজা রূপে তাঁকে দেখা যায়নি টেলিভিশনে। এই ফোটোশ্যুটটি না হলে কি জানা যেত যে কতটা সুন্দর লাগে তাঁকে?